Uznesenie Okresného súdu Prievidza sp. zn. 18C/50/2024 z 4. 2. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18C/50/2024 6124283136 04. 02. 2025 JUDr. Zuzana Kotríková ECLI:SK:OSPD:2025:6124283136.4
Uznesenie Okresný súd Prievidza v spore žalobcu: A. B. C., D., E., narodený XX.X.XXXX, bytom F. G. XXXX/XX, XXX XX H. C., občan SR, právne zastúpený: Advokátska kancelária JUDr. Andrej Gara, IČO: 30 850 436, so sídlom Štefánikova 14, 811 05 Bratislava, proti žalovanej: A. I. C., narodená X.XX.XXXX, bytom C. XXXX/XX, XXX XX H., občan SR, právne zastúpená: Advokátska kancelária SOUKENÍK- ŠTRPKA, s.r.o., IČO: 36 862 711, Šoltésovej 14, 811 08 Bratislava, o zaplatenie 119,86 EUR s príslušenstvom, takto rozhodol: I. Konanie z a s t a v u j e. II. Vracia žalobcovi krátený súdny poplatok vo výške 15,00 EUR, po právoplatnosti tohto rozhodnutia, prostredníctvom prevádzkovateľa systému - Slovenskej pošty, a.s., IČO: 36631124, so sídlom Partizánska cesta 9, 975 99 Banská Bystrica. III. Žalovanej priznáva proti žalobcovi nárok na náhradu trov konania v rozsahu 100%. odôvodnenie: 1. Žalobca sa žalobou podanou na upomínacom súde dňa 16.09.2024 domáhal voči žalovanému zaplatenia 119,86 EUR s príslušenstvom a náhrady trov konania. Spor bol postúpený na Okresný súd Prievidza. Podaním zo dňa 03.02.2025 žalobca vzal žalobu v celom rozsahu späť a žiadal konanie zastaviť. 2. Podľa § 144 Civilného sporového poriadku žalobca môže vziať žalobu späť. Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 3. Dispozícia so žalobou patrí medzi základné procesné oprávnenia žalobcu. Žalobca účinne zobral späť žalobu v celom rozsahu skôr, než sa začalo predbežné prejednanie sporu alebo pojednávanie (§ 146 ods. 2 druhá veta Civilného sporového poriadku), preto súd podľa § 145 ods. 1 Civilného sporového poriadku konanie zastavil. 4. Podľa § 11 ods. 3 veta prvá a ods. 4 zákona č. 71/1992 Zb. o súdnych poplatkoch a o poplatku za výpis z registra trestov v platnom znení, žalobca má nárok na vrátenie zaplateného súdneho poplatku zo žaloby 25,00 EUR, kráteného o 10,00 EUR, t.j. vo výške 15,00 EUR. Súd preto krátený súdny poplatok vrátil podľa uvedených zákonných ustanovení žalobcovi. Súdny poplatok vráti žalobcovi spoločnosť Slovenská pošta a.s. ako prevádzkovateľ systému (§ 11 ods. 6 zákona č. 71/1992 Zb.). 5. Podľa § 256 ods. 1 Civilného sporového poriadku, ak strana procesne zavinila zastavenie konania, súd prizná náhradu trov konania protistrane. 6. Žalobca tým, že žalobu zobral späť, procesne zavinil zastavenie konania a preto súd podľa § 256 ods. 1 Civilného sporového poriadku priznal nárok na náhradu trov konania protistrane, t.j. žalovanej. Poučenie: Proti I. a III. výroku tohto uznesenia možno podať odvolanie v lehote 15 dní odo dňa jeho doručenia na súde, proti rozhodnutiu ktorého smeruje.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Proti II. výroku tohto uznesenia nie je prípustné odvolanie.

